# Βικιπαίδεια συζήτηση:Εισαγωγή 2

### Από τη Βικιπαίδεια, την ελεύθερη εγκυκλοπαίδεια

Ο Ross Lovegrove γεννήθηκε το 1958 στο Cardiff της Ουαλίας. Είναι απόφοιτος του Πολυτεχνείου του Manchester το 1980. Τελείωσε τις σπουδές στον σχεδιασμό στο Royal College of Art, στο Λονδίνο, το 1983. Στις αρχές της δεκαετίας του ’80 εργάστηκε ως σχεδιαστής για την εταιρία Frog Design,στο Altensteig της δυτικής Γερμανίας, σε projects όπως: Sony Walkman, Apple Computers. Αργότερα πήγε στο Παρίσι ως σύμβουλος της Knoll International, όπου δημιουργησε και το επιτυχημένο σύστημα γραφείου Allessandri. Τότε του έγινε πρόταση να συμμετάσχει στο Atelier de Nimes μαζί με τον Jean Nouvel και τον Phillipe Stark, δημιουργώντας για τους Cacharel, Louis Vuitton, Hermes και Dupont. Επιστρεφοντας στο Λονδίνο το 1986, είχε ήδη ολοκληρώσει πολλά σχέδια βιομηχανικά, προϊόντων και επίπλων όπως οι: kartell, ceccotti, cappellini, idee, moroso, luceplan, driade, peugeot, apple computers, issey miyake, vitra, olympus cameras, yamagiwa corporation, tag heuer, hackman, alias, herman miller, japan airlines και toyo ito architects . Βραβεύτηκε διεθνώς πολλές φορές για το έργο του που εκδόθηκε ή εκτέθηκε σε μέρη όπως, MOMA New York, AXIS center Japan, Guggenheim Museum NY, Pompidou Centre Paris και στο Design Museum London. Το 1993 ολοκλήρωσε την πρώτη ανεξάρτητη έκθεση του στο Design Museum, London και βραβεύτηκε με το world technology award από το περιοδικό TIME το 2005. Το 1986, δημιούργησε το δικό του γραφείο με την Julian Brown, στο Λονδίνο, και το 1990 μόνος του το STUDIO X στο Notting Hill. Τα οπτικά σαγηνευτικά και τεχνολογικά πειστικά σχέδιά του όπως τα Οργανικά μαχαιροπήρουνα (1990) ,το Basic thermos flask (1990) για τον Alfi Zitzmann (συνεργάτη της Julian Brown), και την Eye digital camera (1996) για την Olympus, είναι εμπνευσμένα από τον φυσικό κόσμο και από την ευρεία αντίληψη του περί εργονομίας, τεχνολογίας των υλικών και τεχνικής κατασκευής καμπύλων . Ο Lovegrove είναι γνώστης των οικολογικών προβλημάτων της εποχής και πολλές από τις δημιουργίες του, όπως το ‘Solar Bud’, το ηλιακά τροφοδοτούμενο σύστημα φωτισμού κήπου, για την Luceplan, δηλώνουν άμεσα αυτές του τις ανησυχίες. Ακόμη, έχει δουλέψει σε μια πρόταση για ένα δομικά ελαφρύ προϊόν γνωστό ως Solar Seed, που επίσης βασίζεται στην ηλιακή ενέργεια και είναι εμπνευσμένο από τη φόρμα του κάκτου. Αυτά του τα αντιυλιστικά και συγχρόνως προοδευτικά προϊόντα ενσαρκώνουν μια νέα οργανική ευαισθησία κι έχουν θέσει τις βάσεις του σχεδιασμού στον 21ο αιώνα. Το κομψό στυλ με το οποίο σχεδιάζει αποσκευές, λάμπες, κάμερες, προϊόντα γραφείου κι έπιπλα, έχουν ως αποτέλεσμα την αναγνώριση του κι εκτός των συνόρων του βιομηχανικού σχεδιασμού. Είτε πρόκειται για την δημιουργία μιας πολυτελούς συλλογής δερμάτινων τσαντών, είτε για ένα πλαστικό thermos, η ανθρωπιστική προσέγγιση και η οργανική ευαισθησία του Lovegrove δείχνουν την σχεδιαστική κατεύθυνση του επόμενου αιώνα. Τρανταχτό παράδειγμα το iMac.

Ανακτήθηκε από "http://el.wikipedia.org../../../%CE%B5/%CE%B9/%CF%83/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1_%CF%83%CF%85%CE%B6%CE%AE%CF%84%CE%B7%CF%83%CE%B7%7E%CE%95%CE%B9%CF%83%CE%B1%CE%B3%CF%89%CE%B3%CE%AE_2_0f13.html"

##### Views

- Σχετικά με
- Συζήτηση
- Τελευταία έκδοση

##### Αναζήτηση